**AJUNTAMENT DE CAPELLADES**

1. **LECTURA I APROVACIÓ DE LCTA ANTERIOR NÚM. 2 DEL 28/01/2015.**

Obert l’acte i comprovat per la secretària l’existència del quòrum necessari perquè pugui ser iniciada la sessió i donat que l’acta núm. 2 del dia 28/01/2015 ha estat distribuïda entre els/les Srs/es assistents, és dóna per llegida (art. 110.3 del Decret Legislatiu 2/2003, de 28 d’abril, pel qual s’aprova el text refós de la Llei Municipal i de Règim Local de Catalunya).

Aprovació punt d’urgència.

El Sr. alcalde proposa al Ple de la Corporació sotmetre a votació, com punt d’urgència, la “Trobada Geganters a Capellades”.

Passada a votació l’aprovació de la incorporació del punt d’urgència “Trobada Geganters a Capellades” resta aprovada per la unanimitat dels onze regidors assistents al Ple dels tretze que componen de dret aquesta corporació

Seguidament el Sr. alcalde pregunta als assistents si hi ha alguna rectificació a fer a l’acta anterior.

**Acta 28/01/2015**

**Grup Municipal VdC-CUP**

**- Pàg. 97**; s’ha d’eliminar del text de la tercera línia, paràgraf cinquè la conjunció “perquè” si no la frase no té sentit.

Hi Constava:

*En aquest sentit nosaltres preguntem si l’actitud, les paraules i els arguments emprats per aquesta advocada són fruit d’una tàctica de l’equip de govern o si són fruit d’una tàctica purament professional d’aquesta persona, perquè entenem que el debat és públic perquè la representant legal d’aquesta casa es paguen amb diners públics i així ho entenem.*

Ha de constar:

*En aquest sentit nosaltres preguntem si l’actitud, les paraules i els arguments emprats per aquesta advocada són fruit d’una tàctica de l’equip de govern o si són fruit d’una tàctica purament professional d’aquesta persona, entenem que el debat és públic perquè la representant legal d’aquesta casa es paguen amb diners públics i així ho entenem.*

**- Pàg. 101,**  a l’últim paràgraf consta com a intervinent el Sr. Aleix Auber i Àlvarez, quan l’intervinent és el Sr. Marcel·lí Martorell i Font.

Hi consta:

***El Sr. Aleix Auber i Àlvarez,*** *l’ajuntament ha informat d’aquest assumpte al Departament de Salut de la Generalitat de Catalunya.*

Ha de constar:

**El Sr. alcalde, Marcel·lí Martorell i Font,** l’ajuntament ha informat d’aquest assumpte al Departament de Salut de la Generalitat de Catalunya.

**Grup Municipal d’ERC**

**- Pàg. 102,**  On consta com intervinent el Sr. Àngel Soteras i Largo, ha de constar el Sr. Marcel·lí Martorell i Font que és qui va dir la frase.

Hi consta:

***Sr. Àngel Soteras i Largo,****,el tema de la cloració no ha acabat,durant aquestes setmanes hem demanat pressupostos i hem estudiat altres alternatives perquè això no torni a passar. En breu instal·larem un sistema de cloració automàtica com tenim ara,però que també realitzarà l’anàlisi automàticament, i a través dels mòbils es podrà saber la concentració que hi ha,i donar l’alarma en el cas que es detecti que puja la concentració del cloro.*

Ha de constar:

***Sr. alcalde, Marcel·lí Martorell i Font****, el tema de la cloració no ha acabat...*

**Passada a votació** l’acta núm. 2 del Ple de l’Ajuntament del 28/01/2015 resta aprovada per la unanimitat dels onze regidors assistents al Ple, dels tretze que componen de dret aquesta corporació.

1. **DONAR COMPTE DELS DECRETS DE L’ALCALDIA NÚM. 32/2015, 40/2015 i 43/2015.**

**El Sr. alcalde, Marcel·lí Martorell i Font,**  dóna compte dels decrets següents:

DECRET D’ALCALDIA 32/2015

*Decret 32/2015*

*Vist l’expedient relatiu a la modificació de crèdits del vigent Pressupost de la Corporació per al 2015 per incorporació de romanents de crèdit del Pressupost anterior.*

*Considerant que, segons l’informe de la Regidora d’Hisenda i del Sr. Interventor, l’expedient compleix el disposat a l’article 182 del Reial Decret Legislatiu 2/2004, de 5 de març pel qual s’aprova el text refós de la Llei reguladora de les Hisendes Locals, i articles 47 i 48 del Reial Decret 500/90 de 20 d’abril, així com l’establert a les Bases d’Execució del Pressupost de 2014.*

*Procedeix aprovar l’expedient, incorporant-se els següents romanents als crèdits del Pressupost de despeses vigent que es relacionen:*

|  |  |  |  |
| --- | --- | --- | --- |
| *Partida pressupost 2014* | *Partida pressupost 2015* | *Descripció* | *Import* |
| *2014/3200/62200* | *2014/3200/62300* | *Inversió en maquinària, utillatge i instal* | *800,00* |
| *2014/3200/63300* | *2014/3200/62300* | *Inversió en maquinària, utillatge i instl* | *293,20* |
| ***Total*** | | | ***1.093,20*** |

*Finançant-se dites incorporacions de la següent forma:*

|  |  |
| --- | --- |
| *a)Amb càrrec al romanent líquid de tresoreria*  *(\* que es farà constar en el concepte 870 del pressupost d’ingressos)* | *1.093,20 €* |
| *b) Amb els nous ingressos no previstos al Pressupost*  *(\*creant-se els nous conceptes o subconceptes al pressupost d’ingressos (indicar codificació i denominació pressupostària dels nous ingressos)* |  |
| *c) Amb els majors ingressos recaptats s/s totals previstos al Pressupost* |  |
| *d) Amb els compromisos ferms d’aportació als romanents que s’incorporen* |  |
| ***Total igual a la incorporació de romanent*** | ***1.093,20 €*** |

*Essent aquesta resolució ferma i executiva sense necessitat d’ulteriors tràmits, per la qual cosa es procedirà per part dels serveis d’Intervenció, a introduir les modificacions de crèdits aprovades tan a despeses com a ingressos, a la compatibilitat de la Corporació, amb efectes 1 de gener del 2015.*

*Capellades 30 de gener de 2015*

*L’ALCALDE, Davant meu,*

*LA SECRETÀRIA*

*Marcel·lí Martorell i Font Milagros de Legorburu i Martorell*

**El Sr. Marcel·lí Martorell i Font** informa que aquest decret correspon a l’aprovació de l’expedient de crèdits per incorporació de romanents de crèdit del pressupost de l’exercici 2014, per mitjà del romanent líquid de Tresoreria.

La incorporació és de 1.093,20 € i s’ha destinat a la compra d’una màquina fotogràfica i altres materials sol·licitats per la Direcció de la Llar d’Infants “Vailets”.

DECRET D’ALCALDIA 40/2015

*DECRET NÚM. 40/2015*

*Vist l'expedient de Liquidació del Pressupost de 2014, formulada per la Intervenció en compliment del que es disposa en l'article 89 del Reial Decret 500/1990 de 20 d'abril.*

*D’aquesta manera de l’esmentada Liquidació del Pressupost es dedueix el següent Romanent disponible:*

|  |  |
| --- | --- |
| *Romanent de tresoreria total* | *11.516,95* |
| *Romanent de tresoreria afectat a despeses amb finançament afectat* | *0,00* |
| *Romanent de tresoreria afectat per excessos de finançament* | *0,00* |
| ***Romanent de tresoreria per a despeses generals*** | ***11.516,95*** |
| *Quantitat utilitzada a càrrec del romanent de tresoreria per despeses generals* | *0,00* |
| ***Romanent disponible*** | ***11.516,95*** |
|  |  |

*De conformitat amb el que es disposa en els esmentats articles, per la present,*

*S’ACORDA: Aprovar la següent liquidació:*

*De l’esmentada liquidació es dedueix el següent Resultat Pressupostari:*

|  |  |  |
| --- | --- | --- |
| *1.* | *(+) DRETS RECONEGUTS NETS* | *276.067,87* |
| *2.* | *(-) OBLIGACIONS RECONEGUDES NETES* | *272.964,49* |
|  | ***RESULTAT PRESSUPOSTARI DE L’EXERCICI*** | ***3.103,38*** |
| *3.* | *(+) Crèdits finançats amb romanent general* | *0,00* |
| *4.* | *(+) Desviacions de finançament negatiu* | *0,00* |
| *5.* | *(-) Desviacions de finançament positiu* | *0,00* |
|  | ***RESULTAT PRESSUPOSTARI AJUSTAT*** | ***3.103,38*** |

*De l'esmentada liquidació es dedueix el següent Romanent de Tresoreria:*

|  |  |  |  |
| --- | --- | --- | --- |
| *1.* | *(+) DEUTORS PENDENTS DE COBRAMENT A FI D’EXERCICI* | | *46.084,46* |
|  | *Del Pressupost d’Ingressos. Ppt. Corrent* | *31.165,10* |  |
|  | *Del Pressupost d’Ingressos. Ppt. Tancat* | *17.055,11* |  |
|  | *D’altres operacions no pressupostàries* | *714,88* |  |
|  | *MENYS = Ingressos pendents aplic. Def.* | *2.850,63* |  |
| *2.* | *(-) CREDITORS PENDENTS DE PAGAMENT A FI D’EXERCICI* | | *44.615,48* |
|  | *Del Pressupost de Despeses. Ppt. Corrent* | *7.876,58* |  |
|  | *Del Pressupost de Despeses. Ppt. Tancat* | *0,00* |  |
|  | *D’altres operacions no pressupostàries* | *36.738,90* |  |
|  | *MENYS=Pagament pendents aplic. Def.* | *0,00* | *10.678,47* |
| *3.* | *(+) FONS LÍQUIDS EN LA TRESORERIA A FI D’EXERCICI* | | *13.195,54* |
|  |  |  |  |
|  | ***ROMANENT DE TRESORERIA TOTAL*** | | ***12.147,45*** |
| *4.* | *SALDOS DE DUBTÓS COBRAMENT* |  | *630,50* |
| *5.* | *ROMANENT TRESORERIA AFECTAT A DESPESES AMB FINANÇ. AFECTAT* | | *0,00* |
|  |  |  |  |
|  | ***ROMANENT DE TRESORERIA PER A DESPESES GENERALS*** | | ***11.516,95*** |
|  |  | |  |

*Ho mana hi ho signa l’alcalde, Capellades, 9 de febrer de 2015.*

*L’Alcalde Davant meu,*

*La Secretària*

*Marcel.li Martorell Font Milagros Legorburu Martorell*

**Sr. alcalde, Marcel·lí Martorell i Font,**  en el Decret 40/2015 s’aprova l’expedient de liquidació del pressupost de 2.014 del Museu Molí Paperer, amb un romanent de tresoreria de 11.516,95 €.

**DECRET D’ALCALDIA 43/2015**

***Decret núm. 43/2015***

*Vist l'expedient de Liquidació del Pressupost General del 2014, formulada per la Intervenció en compliment del que es disposa en l'article 89 del Reial Decret 500/1990 de 20 d'abril.*

*D’aquesta manera de l’esmentada Liquidació del Pressupost es dedueix el següent Romanent disponible:*

|  |  |
| --- | --- |
| *Romanent de tresoreria total* | *16.005,39* |
| *Romanent de tresoreria afectat a despeses amb finançament afectat* | *0,00* |
| *Romanent de tresoreria afectat per excessos de finançament* | *0,00* |
| ***Romanent de tresoreria per a despeses generals*** | ***16.005,39*** |
| *Quantitat utilitzada a càrrec del romanent de tresoreria per despeses generals* | *1.093,20* |
| ***Romanent disponible*** | ***14.912,19*** |
|  |  |

*De conformitat amb el que es disposa en els esmentats articles, per la present,*

***S’ACORDA****: Aprovar la següent liquidació:*

*De l’esmentada liquidació es dedueix el següent Resultat Pressupostari:*

|  |  |  |
| --- | --- | --- |
| *1.* | *(+) DRETS RECONEGUTS NETS* | *299.551,20* |
| *2.* | *(-) OBLIGACIONS RECONEGUDES NETES* | *246.651,59* |
|  | ***RESULTAT PRESSUPOSTARI DE L’EXERCICI*** | ***52.899,61*** |
| *3.* | *(+) Crèdits finançats amb romanent general* | *0,00* |
| *4.* | *(+) Desviacions de finançament negatiu* | *0,00* |
| *5.* | *(-) Desviacions de finançament positiu* | *0,00* |
|  | ***RESULTAT PRESSUPOSTARI AJUSTAT*** | ***52.899,61*** |
|  |  |  |

*De l'esmentada liquidació es dedueix el següent Romanent de Tresoreria:*

|  |  |  |  |
| --- | --- | --- | --- |
| *1.* | *(+) DEUTORS PENDENTS DE COBRAMENT A FI D’EXERCICI* | | *6.527,12* |
|  | *Del Pressupost d’Ingressos. Ppt. Corrent* | *788,30* |  |
|  | *Del Pressupost d’Ingressos. Ppt. Tancat* | *5.738,82* |  |
|  | *D’altres operacions no pressupostàries* | *0,00* |  |
|  | *MENYS = Ingressos pendents aplic. Def.* | *0,00* |  |
| *2.* | *(-) CREDITORS PENDENTS DE PAGAMENT A FI D’EXERCICI* | | *7.687,78* |
|  | *Del Pressupost de Despeses. Ppt. Corrent* | *2.324,30* |  |
|  | *Del Pressupost de Despeses. Ppt. Tancat* | *0,00* |  |
|  | *D’altres operacions no pressupostàries* | *5.363,48* |  |
|  | *MENYS=Pagament pendents aplic. Def.* | *0,00* |  |
| *3.* | *(+) FONS LÍQUIDS EN LA TRESORERIA A FI D’EXERCICI* | | *19.441,43* |
|  |  |  |  |
|  | ***ROMANENT DE TRESORERIA TOTAL*** | | ***18.280,77*** |
| *4.* | *SALDOS DE DUBTÓS COBRAMENT* |  | *2.275,38* |
| *5.* | *ROMANENT TRESORERIA AFECTAT A DESPESES AMB FINANÇ. AFECTAT* | | *0,00* |
|  |  |  |  |
|  | ***ROMANENT DE TRESORERIA PER A DESPESES GENERALS*** | | ***16.005,39*** |
|  |  | |  |

*Capellades 11 de febrer de 2015*

*L'ALCALDE, Davant meu,*

*LA SECRETÀRIA*

*Marcel.li Martorell i Font Milagros Legorburu i Martorell*

**Sr. Marcel·lí Martorell i Font,**  en el Decret 43/2015 s’aprova l’expedient de la liquidació del pressupost 2014, de l’escola bressol, amb un romanent de tresoreria de 16.005,39 €.

**Sr. Marcel·lí Martorell i Font**. Aquesta quantitat està motivada per una sèrie d’ingressos pendents d’aplicació, per tant no són diners que ens sobrin.

**El Sr. Aleix Auber i Àlvarez,** el Decret 35/2015 que ha comentat el Sr. alcalde no surt a l’ordre del dia.

**El Sr. alcalde, Marcel·lí Martorell i Font,**  indica que el Decret que falta és el 35/2015 i que es passarà en el proper Ple.

**Grup Municipal ERC**

**El Sr. Àngel Soteras i Largo,**  quan vam revisar l’expedient vam veure que no quadraven els números dels decrets, i vam entendre que passava el número 32 encara que no estava a la convocatòria, i el decret 35 no passava en la convocatòria d’aquest Ple, llavors el que passa és el núm. 32 que no estava a la convocatòria.

1. **ADJUDICACIÓ CONTRACTE DE SUBMINISTRAMENT D’UNA MÀQUINA ESCOMBRADORA PEL SERVEI DE NETEJA VIÀRIA, PER PROCEDIMENT OBERT, OFERTA ECONÒMICAMENT MÉS AVANTATJOSA, AL PREU MÉS BAIX, I TRAMITACIÓ URGENT, CRITERIS D’ADJUDICACIÓ, MODALITAT RÈNTING, PER UN PERÍODE DE 5 ANYS.**

Atès que mitjançant acord del ple de l’ajuntament de data 28 de gener de 2015 es va aprovar l'expedient i els Plecs de Clàusules Administratives Particulars i Prescripcions Tècniques per a l'adjudicació del subministrament d’una màquina escombradora destinada al servei de neteja municipal, per procediment obert, tramitació urgent aplicant l'únic criteri d'adjudicació al preu més baix, mitjançant la modalitat de rènting. Així mateix es va procedir a autoritzar la despesa que suposa l'adjudicació del mateix.

Atès que amb data 10 de febrer de 2015 es va publicar anunci de licitació per termini de vuit dies en el butlletí Oficial de la Província i en el Perfil de contractant de l'òrgan de contractació, a fi que els interessats presentessin les seves proposicions.

Atès que durant la licitació es van presentar les proposicions que consten en l'expedient.

Atès que amb data 23 de febrer de 2015 es va constituir la Mesa de contractació, i aquesta, tenint en compte com únic criteri d'adjudicació el preu més baix, modalitat rènting va realitzar proposada d'adjudicació a favor de CaixaRenting examinada la documentació que l'acompanya i d'acord amb la mateixa i de conformitat amb l'establert en la Disposició Addicional Segona i l'article 151.3 del Text Refós de la Llei de Contractes del Sector Públic aprovat pel Reial Decret Legislatiu 3/2011, de 14 de novembre,

El ple de l’ajuntament de Capellades en data 25 de febrer de 2015 va aprovar per unanimitat dels tretze regidors assistents al ple dels tretze que composen aquest ajuntament els següents acords:

**PRIMER.** Classificar les proposicions presentades pels licitadors, atenent la proposta portada a terme per la Mesa de contractació, de conformitat amb el següent ordre decreixent:

1. WASTERENT/ preu 146.143,8 euros.(IVA inclòs)

2. CAIXARENTING,SAU/ preu 138.944,78(IVA inclòs)

**SEGON.** Notificar y requerir a D. Xavier Agustí Casanovas, en representació de l’entitat CAIXARENTING,SAU licitador que ha presentat l’oferta econòmicament més avantatjosa, perquè, en el termini de cinc dies hàbils a comptar des de l’endemà en què rebi el requeriment, presenti la documentació justificativa d’estar al corrent en el compliment de les seves obligacions tributàries i amb la Seguretat Social o autoritzi a l’òrgan de contractació per obtenir de forma directa l’acreditació d’allò, de disposar efectivament dels mitjans que s’hagi compromès a dedicar o adscriure a l’execució del contracte de conformitat amb l’article 64.2 del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, i d’haver constituït la garantia definitiva que sigui procedent].

**TERCER**. Realitzats els tràmits anteriors, que per Secretaria s'emeti Informe-Proposta i s'adoni a aquest Ajuntament per a resoldre referent a això.

**Passada a votació** l’adjudicació contracte de subministrament d’una màquina escombradora pel servei de neteja viària, per procediment obert, oferta econòmicament més avantatjosa, al preu més baix, i tramitació urgent, criteris d’adjudicació, modalitat rènting, per un període de 5 anys:

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Bàrbara Pons i Bartrolí, Francesc Sabater i Roca, Juli Moreno i López, Anna Gabarró i Bartrolí.

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

Vots en contra Srs.:

---

S’abstenen Srs.:

- Grup Municipal de Vila de Capellades (VdC): Aleix Auber i Àlvarez; Moisès Mas i Almirall; Meritxell Martínez i Masoni .

1. **APROVACIÓ ORDENANÇA GENERAL DE CONVIVÈNCIA CIUTADANA I ÚS DELS ESPAIS PÚBLICS DE CAPELLADES.**

**Sr. alcalde, Marcel·lí Martorell i Font.**  Hem parlat sobradament d’aquesta ordenança, no es vol estendre més, únicament dir que avui proposem l’aprovació d’aquesta ordenança, incorporant el que eren les inquietuds o propostes, especialment, del Grup Municipal d’ERC.

Les modificacions que s’han efectuat són les següents: eliminar l’apartat dels sorolls tal com se’ns demanava i els articles 17 i 18 de l’ordenança perquè no ens posàvem d’acord en la terminologia emprada quant a demanar permís o comunicar-ho, nosaltres per evitar aquest desencontre el que proposem és eliminar aquests articles, i en tot cas ens remetem a la normativa general i al costum que portem fent a Capellades, quan algú vol realitzar algun acte ho sol·licita i l’Ajuntament resol amb les convenients explicacions de si es pot concedir o no.

Amb aquestes modificacions intentem trobar un equilibri per poder tirar endavant això.

Hem parlat i tractat moltes vegades sobre l’ordenança de convivència i aquesta és la nostra proposta, la portem a votació i el nostre desig és poder-ho tirar endavant.

**Grup Municipal de VdC-CUP**

**Sr. Aleix Auber i Àlvarez.**  El debat s’ha portat a terme en les informatives, hem intentat ser transparents.

El nostre argumentari ja ho vam manifestar en l’anterior Ple, seguim en la mateixa direcció, part de les modificacions que es proposen ja les havíem proposat nosaltres, entre d’altres modificacions.

Nosaltres estem d’acord amb alguna de les parts de l’Ordenança, sobretot en la part que tracta de la problemàtica de la neteja dels carrers, i dels excrements dels gossos als carrers.

VdC-CUP votarà en contra per tota la sèrie de raons que ja hem anat comentat: pel seu procés, per la manca de participació, pel seu contingut, per divergències ideològiques. La proposta és global per tant nosaltres votarem en contra pel que s’ha dit, nosaltres ja ho vam comunicar a la comissió informativa, previ debat.

**Grup Municipal d’ERC**

**Sr. Àngel Soteras i Largo.**  ERC també ha parlat abastament d’aquesta ordenança en plens, informatives, reunions informals.

Hem fet palès en diferents ocasions que no era del nostre interès aquest model d’ordenança que ho volia regular tot.

Ara l’equip de govern vol introduir unes modificacions a l’ordenança que van ser proposades en l’anterior Ple per ERC i que l’equip de govern no va voler admetre.

Ara en un últim intent, reconeixem l’esforç de l’equip de govern per aprovar la seva ordenança.

A la comissió informativa ERC va indicar que aquest procés s’havia allargat massa i que ara era massa tard per aprovar l’Ordenança de Convivència perquè l’ordenança s’aprova a finals de febrer, s’ha de fer la informació pública, resoldre les possibles al·legacions i aprovar definitivament l’ordenança.

Per tant l’ordenança seria vigent, en la propera legislatura i això qüestiona la legitimitat d’aquest ajuntament per aprovar l’ordenança.

**El Sr. Àngel Soteras i Largo** no gossa fer-se representant de cap altre partit, però hem parlat amb els regidors del PSC hi ho veuen de la mateixa manera que nosaltres, i ha demanat que aquesta ordenança sigui retirada, no votar-la ni a favor ni en contra, que es retirés l’ordenança de convivència perquè, potser, no estem suficientment legitimats per aprovar-la. Tot això ho hem transmès a l’equip de govern que ha optat per proposar la seva aprovació al Ple.

Vist així, ERC, no tenim cap altre sortida, estem en una posició incomoda perquè a l’ordenança consten algunes de les nostres aportacions.

Nosaltres hem manifestat en diferents ocasions els nostres dubtes sobre la conveniència d’aprovar aquesta ordenança, tot això ho hem compartit amb l’equip de govern i amb els altres partits de l’oposició.

ERC votarà en contra de l’aprovació de l’ordenança de convivència, nosaltres hem demanat la retirada d’aquest punt de l’ordre del dia, però l’equip de govern ha optat per tornar-la a presentar davant del Ple.

**Sr. alcalde, Marcel·lí Martorell i Font.**  Ens sentim totalment legitimats per proposar l’aprovació d’aquesta ordenança, el mandat i la legislatura no s’ha acabat, per tant res més a dir.

Hem intentat transaccionar en tot el que s’ha proposat pels grups municipals amb la finalitat de tirar endavant l’ordenança.

En altres discursos poden coincidir o no, però no coincideix en absolut amb l’argument de la legitimació d’aquest Ple per aprovar aquesta ordenança, el Ple està constituït i el Ple es constitueix per quatre anys.

Les regles són les que són i la legislatura s’acaba el dia que s’acaba.

**Passada a votació** l’ordenança general de convivència ciutadana i ús dels espais públics de capellades

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Bàrbara Pons i Bartrolí, Francesc Sabater i Roca, Juli Moreno i López, Anna Gabarró i Bartrolí.

Vots en contra Srs.:

- Grup Municipal de Vila de Capellades (VdC): Aleix Auber i Àlvarez; Moisès Mas i Almirall; Meritxell Martínez i Masoni .

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

S’abstenen Srs.:

--

No és aprovada l’Ordenança general de convivència ciutadana i ús dels espais públics de Capellades.

1. **PUNT D’URGÈNCIA.**

**El Sr. alcalde, Marcel·lí Martorell i Font,**  informa que el proper dia 18 d’abril se celebrarà una “Trobada de Geganters a Capellades”.

Es tracta d’un acte extraordinari dels Geganters de Capellades.

Com sabeu el món geganter es mou realitzant trobades de geganters arreu del país, a Capellades fa molt temps que no s’ha fet una trobada de geganters.

Se’ns va demanar la participació de l’Ajuntament en la organització d’aquesta trobada, i nosaltres els hem ofert una subvenció de 2.500,00 €.

Nosaltres els hem donat suport acompanyant-los a la Diputació de Barcelona i a la Generalitat de Catalunya per tramitar les sol·licituds d’ajuts econòmics destinats a aquesta trobada de geganters.

Espera que aquestes institucions siguin tan generoses com ho ha estat aquest ajuntament.

Aquest és un primer pas perquè aquesta trobada de geganters es pugui realitzar.

**Grup Municipal VdC-CUP**

**Sr. Aleix Auber i Àlvarez.** Nosaltres votarem a favor de la celebració d’un esdeveniment d’aquesta envergadura, així com el nostre suport davant d’aquestes institucions per a l’obtenció dels recursos suficients.

Entenem que amb el nostre ajut es podrà tirar endavant la trobada de geganters.

**Grup Municipal d’ERC**

**Sr. Àngel Soteras i Largo.** Vam dir a la comissió informativa que els Geganters de Capellades ens havien informat de l’organització d’aquesta trobada de geganters.

Nosaltres votarem a favor, però si que volem fer palès el que hem expressat a la comissió informativa, la preocupació, la necessitat de què l’organització d’aquests actes no passa només amb l’aportació de l’Ajuntament, sinó que també passa per una certa garantia, fiabilitat de disponibilitat de fons durant tot aquest procés.

Aprovem ara aquesta subvenció de diners, però ens emplacem tots en ser imaginatius per donar una solució tècnicament i administrativament viable a un problema real.

**Passat a votació**  resta aprovat per la unanimitat dels onze regidors assistents al Ple, dels tretze que componen de dret aquesta corporació.

1. **PRECS I PREGUNTES**

**ALCALDIA**

**El Sr. Marcel·lí Martorell i Font,**  informa sobre el programa del Mercat Figueter, dir-vos que des de protocol se us informarà.

El Sr. alcalde desitja un bon Mercat Figueter per tothom i que aquest sigui un mercat ben participatiu.

**VdC-CUP**

**Xarxes Socials**

**Aleix Auber i Àlvarez .**  No sabem si és adequat que les xarxes socials s’utilitzin en nom de l’Ajuntament reenviant, twittejant, noticies de l’alcalde, no veiem que l’ús sigui adequat, que aquestes tècniques s’utilitzin en nom de l’Ajuntament de Capellades per enviar o twittejar noticies personals del propi alcalde.

Creiem que l’ús no és l’adequat, si la noticia és interessant, perquè el senyor alcalde creu que té a veure amb el poble, l’Ajuntament des del seu espai de noticies l’ha de transcriure i fer-la en nom de l’Ajuntament.

VdC-CUP fa un prec perquè l’Ajuntament sigui més curós amb el tractament de les xarxes socials en aquest sentit.

**Camí de la Font de la Reina**

**Sr. Aleix Auber i Àlvarez.** Darrerament els veïns de la Font de la Reina han presentat tres instàncies en els últims tres mesos sobre el mal estat del camí de la Font de la Reina i ens han comunicat que l’Ajuntament no els ha contestat.

Sabem que hi ha hagut contactes i s’han fet algunes reunions, però el paper de l’Ajuntament és respondre les instàncies.

Traslladar aquesta inquietud perquè no és la primera vegada en què ens trobem que hi ha instàncies que no es contesten.

VdC-CUP voldria saber en quin punt es troba aquestes reclamacions dels veïns de la Font de la Reina.

**L’alcalde, Sr. Marcel·lí Martorell i Font.**

**Xarxes socials**

Ho estudiarem i prendrem una decisió

**Font de la Reina**

**Sr. alcalde, Marcel·lí Martorell i Font**. He donat ordre a administració perquè es convoquin els veïns.

Aquí hi ha vàries coses, no estic d’acord amb algunes de les apreciacions que es fan en aquests escrits, perquè quan dius la rehabilitació definitiva del carrer, t’avançaré que s’ha fet alguna reunió informal amb els veïns d’aquest carrer, molt informal, sense la presència de la secretària, però si amb la de la regidora d’Urbanisme.

**La Sra. Bàrbara Pons i Bartrolí,** la regidoria d’Urbanisme va convocar a aquests veïns, es va calcular a grosso modo quan valdria la urbanització d’aquest carrer, però no es va arribar a cap acord amb els veïns.

**Sra. Bàrbara Pons i Bartrolí**, els veïns no van venir a la reunió convocada per explicar-los els detalls de la urbanització del Camí de la Font de la Reina, l’Ajuntamente va buscar la solució més econòmica.

**Sr. alcalde, Marcel·lí Martorell i Font.**  Aquesta opció no va tirar endavant, perquè la urbanització del carrer comportava el pagament de contribucions especials per part dels afectats, com s’ha fet a tots els carrers de Capellades.

Però potser ara no és el millor moment per passar contribucions especials.

Tornant a l’inici de la meva intervenció, he convocat als veïns per explicar-los que arreglarem el camí, hem demanat pressupost i estem estudiant arreglar el camí, no com s’ha fet fins ara de tapar els clots dos cops a l’any, sinó tapar les vorades, hi ha set o vuit sobreeixidors per canalitzar l’aigua.

Aquesta és la idea que hi ha i se’ls convocarà per comunicar-los aquesta solució.

Aquesta no és una solució definitiva serà una solució que no serà tapar forats, el camí es podrà mantenir en bon estat dos o tres anys.

Aquest és un camí que necessita un manteniment constant.

Abans, aquest camí, estava contemplat en la xarxa de camins de l’ADF però ara ja no està contemplat dins d’aquesta xarxa bàsica de camins, i els arranjaments s’han de fer amb fons propis de l’ajuntament.

**Sr. Aleix Auber i Àlvarez,**  la seva queixa es bàsicament pel fet tècnic de no contestar a les instàncies d’aquests veïns, però no obstant, agraeix les explicacions sobre l’estat del camí de la Font de la Reina.

**El Sr. alcalde, Marcel·lí Martorell i Font,**  a l’última instància no s’ha respòs però si que s’ha convocat als veïns, entén que això és una resposta.

**Sr. Aleix Auber i Àlvarez,**  doncs entenc que s’han de fer les dues coses, però els veïns per molt que se’ls convoqui a una reunió tenen el dret de què se’ls respongui a les seves instàncies.

Fer aquestes actuacions de manteniment al camí de la Font de la Reina serà el primer pas per la millora d’aquest camí.

**El Sr. alcalde, Marcel·lí Martorell i Font,**  informa que en aquest camí hi ha un punt negre, a on baixa el sobreeixidor del carrer Divina Pastora, perquè la força del salt ha augmentat amb la construcció de vivendes a la zona del c/ Divina Pastora.

**Sr. alcalde, Marcel·lí Martorell i Font.** Una de les actuacions del proper mandat, qui hi sigui, haurà de prendre’s-ho seriosament l’arranjament del pas de l’aigua, en el lloc on travessa el camí.

Aquest és el punt negre d’aquest camí que en un curt termini no podem solucionar.

**Grup Municipal d’ERC**

**Pobresa energètica**

**Sra. Núria Mora i Díaz.**  En l’últim full informatiu que l’ajuntament ha passat per les cases consta que l’ajuntament ha creat un petit fons per ajuts en concepte de pobresa energètica per a les persones que no poden pagar l’aigua la llum i el gas.

Però de què estem parlant? Voldria saber quin import s’ha destinat a aquest fons.

**El Sr. alcalde, Marcel·lí Martorell i Font,**  li respon que en aquests moments no disposa d’aquesta informació.

**Sra. Núria Mora i Díaz.**  Seria interessant saber-ho, perquè en els últims plens hem passat vàries mocions sobre la pobresa energètica, i resulta que ens hem d’assabentar pel full informatiu que hi ha un fons destinat a aquests ajuts.

**Sra. Núria Mora i Díaz.** Realment li va saber greu, que per dos plens van passar dues mocions sobre la pobresa energètica, i després que rebis aquest full a casa ...

Si heu creat expressament un fons destinat a aquests ajuts, en el full no diu que des de fa temps Serveis Socials està col·laborant, que era el que ella tenia entès, aquí el que es diu és que s’ha creat un fons, això és el que heu publicat, no s’ho inventa.

**Orquestrada**

**La Sra. Núria Mora i Díaz** pregunta, ja ho vam parlar a les comissions informatives, si l’ajuntament ha trobat alguna solució per al tema de l’orquestrada.

**El Sr. alcalde, Marcel·lí Martorell i Font,**  abans de contestar a la Sra. Núria Mora i Díaz vol informar als oients que el proper dia 16 de maig es celebrarà una orquestrada per part de l’Escola de Música de Capellades, en la qual participaran altres escoles públiques d’altres municipis.

Normalment aquests actes es fan a la Sala Teatre de la Lliga, enguany se’ns va demanar aquesta sala per realitzar l’orquestrada.

La nostra resposta va ser que no podem assegurar que l’orquestrada es pogués fer en aquesta sala, perquè s’estan fent obres.

L’orquestrada es realitzarà el proper dia 16 de maig i espera que es pugui fer en el teatre de La Lliga, però no ho podem assegurar.

A les hores hem buscat altres alternatives que va ser al gimnàs de l’Institut i des de la regidoria d’Ensenyament es va comunicar a l’Escola de Música que si volia fer l’orquestrada a l’Institut, lo primer que havia de fer era demanar-ho a l’Institut, perquè l’Institut no és nostre, ni l’alcalde ni cap regidor pot determinar el que es farà a l’Institut.

L’Escola de Música ho va demanar i l’Institut els hi va contestar que la utilització del gimnàs té un cost i el dipòsit d’una fiança.

Ho entén perquè l’IES té un pressupost com qualsevol centre i la llum, la calefacció i la neteja té un cost.

Per tant, jo no tinc res a dir, aquestes instal·lacions no són municipals.

A les hores es va dir que si pel que fos no podia ser a l’IES Molí de la Vila, l’Ajuntament oferia una altra alternativa que era l’Escola Marquès de la Pobla.

Nosaltres com ajuntament tenim més autonomia oferint les instal·lacions de l’Escola Marquès de la Pobla, perquè és municipal, l’IES no és municipal.

No desestimo res, l’Escola de Música de Capellades ja ha demanat hora per venir a veurem.

**Sra. Núria Mora i Díaz.**  Jo us vaig proposar que considerant que el gimnàs de l’Escola Marquès de la Pobla era inviable per la seva capacitat, si l’Ajuntament podria assumir el cost que suposaria fer l’orquestrada a l’Institut .

**Sr. Marcel·lí Martorell i Font.**  Vaig parlar sobre aquest assumpte amb el tècnic d’ensenyament, en aquests moments no se els metres que tenen, tant el gimnàs de l’Institut com del Marquès de la Pobla.

**Sra. Núria Mora i Díaz.**  “A grosso modo” el triple.

**Sr. alcalde, Marcel·lí Martorell i Font.**  Llavors seria millor fer-ho al gimnàs de l’IES.

**Sra. Núria Mora i Díaz.** Quines són les vostres previsions? Col·laborar amb l’organització de l’orquestrada?

**El Sr. alcalde, Marcel·lí Martorell i Font,**  entén que hi ha possibilitats de col·laborar en aquest esdeveniment però no ha pogut parlar amb el tècnic, perquè està malalt i per tant no hem pogut tractar aquest tema.

**Xarxes socials**

**Sr. Àngel Soteras i Largo.**  En referència a les xarxes socials voldríem que es revisessin els criteris de la seva utilització. No solament twittejant, sinó que seguint a qui seguim, si seguim en funció, per exemple, de l’interès de la capacitació professional de les persones que seguim, pels seus estudis, per ser càrrecs electes, però quin és el criteri?

Qui ho ha fet demostra que el criteri utilitzat no és ni professional, ni objectiu, més bé és tendenciós i transmet una mala imatge del nostre ajuntament.

Mirem quin és el criteri a seguir correctament.

**Cloració de l’aigua**

**El Sr. Àngel Soteras i Largo,**  vol saber si s’ha avançat en aquest punt.

**Sr. alcalde, Marcel·lí Martorell i Font.**  Hem avançat en aquest punt, però en aquest moment no pot respondre sobre aquest tema.

**Semàfors**

**El Sr. Àngel Soteras i Largo,**  pregunta si per a la instal·lació de semàfors s’ha demanat assessorament, estudi professional, objectivitat tècnica, quins resultats tenim.

**Sr. alcalde, Marcel·lí Martorell i Font,**  Vam rebre un estudi de la vialitat del municipi de la Diputació de Barcelona, en algun punt podem no estar d’acord, però en general, entén que és correcte.

El que fem és aplicar aquest estudi.

Aquesta setmana hem adjudicat les obres de l’accés nord de Capellades, un cop s’hagi asfaltat es demanarà pressupost per pintar des de baix fins a la Miranda xica, seguint els criteris de pacificació de la circulació, per incentivar la reducció de la velocitat al municipi.

Estem en contacte amb una empresa de semàfors, bàsicament pel tema dels semàfors del poliesportiu.

Aquesta setmana es demanarà a Carreteres de la Generalitat de Catalunya permís per col·locar un semàfor davant del supermercat Condis, i un altre a l’avinguda Maties Guasch a l’alçada del c/ del Portal, també demanarà permís per instal·lar un semàfor a l’alçada de cal Margarit. També s’ha fet un pas elevat, que ens van demanar els veïns, al Pg. Concepció, davant del Museu.

**Sr. Àngel Soteras i Largo,**  tot això que expliques se’ns pot acudir, però són unes actuacions que han d’anar avalades tècnicament.

**Sr. alcalde, Marcel·lí Martorell i Font.**  L’Ajuntament té uns tècnics professionals que són els que ho avalen, junt, per exemple, amb aquest estudi de Diputació.

**El Sr. Àngel Soteras i Largo,**  pregunta quin és l’àmbit d’aquest estudi.

**Sr. Marcel·lí Martorell i Font.**  L’àmbit de tot el municipi. L’única mancança d’aquest estudi és que quan es va redactar no existia el supermercat Condis a l’avinguda Maties Guasch.

**Sr. Àngel Soteras i Largo.**  A ERC ja li sembla bé aquestes passes que s’han fet però voldria fer un prec, ja que els regidors de l’Ajuntament ens trobem moltes vegades per compartir propostes de l’equip de govern, li sembla que se’ns hauria d’haver donat una còpia d’aquest estudi, per acordar conjuntament quines són les actuacions prioritàries a realitzar.

Demana que en la propera Comissió Informativa d’Urbanisme, o qualsevol altre, l’equip de govern comparteixi aquest estudi amb la resta dels grups municipals, donant-nos una còpia d’aquest estudi.

**Clots avinguda Maties Guasch**

**El Sr. Àngel Soteras i Largo,**  vol saber si s’han arreglat els clots existents a l’avinguda Maties Guasch a l’alçada del supermercat Condis.

**Sra. Bàrbara Pons i Bartrolí.**  Aquest clot està arreglat.

**El Sr. Àngel Soteras i Largo**  informa que hi ha un clot a la carretera a l’alçada de la Font de la Història, demana que s’arregli.

**Fanal del poliesportiu**

**El Sr. Àngel Soteras i Largo**  voldria saber si s’ha reparat.

**Sr. alcalde, Marcel·lí Martorell i Font.**  Ara aquest fanal no es mou.

**VdC-CUP**

**Sr. Aleix Auber i Àlvarez.**  Dins de les mini-actuacions que es realitzen últimament a Capellades, com són la instal·lació de baranes, papereres, voldria fer una observació, la barana que s’ha instal·lat al c/ Pilar a l’alçada de la Biblioteca, té una doble barana a la part del terra , deduïm que és per algun tipus de minusvalia ?

**Se** liinforma que sí.

Per aquest motiu indica que en la barana que s’ha instal·lat recentment a la rampa de la piscina la barana inferior no hi és, s’hauria d’instal·lar, vol fer-ho palès.